Паччахьа Кавказана къастийна долу инзаре ахча оьшучохь ца кхоош дохкар, харжаш яр керлачу урхачина Александ Иванович Барятинскина т1едиллина дара. Цо и кхоа а ца дора. 1856-1857-чуй шерашкахь Малхбален Кавказехь къиза т1емаш буьйлабелира. Нуьцкъала кхо эскар лаьмнашка даха араделира: Нохчийчухула цхьаъ, Гуьржехула шолг1аниг, Дег1астана аг1орхула кхозлаг1ниг а. Шина шарахь херхаш, дагарш эцна арабевллачу салташа некъаш дехира хьаннашкахула. Гуо юкъайоьллира Шемалан имамат. Нагахь салтий мог1абинна д1ах1иттийча, цхьана т1емалочунна кхочург кхо метр латта дара. Шемалан эскаран ницкъ бацара цу тайпа т1елатар духатоха. Ярташкара адамаш имамана г1о дечохь дацара х1инца.